Pilihan raya presiden Kesatuan Soviet 1990

Pilihan raya Presiden diadakan di Kesatuan Soviet pada 14 Mac 1990 untuk memilih Presiden untuk penggal selama lima tahun. Ini adalah satu-satunya pilihan raya Presiden di Kesatuan Soviet, kerana jawatan Presiden diperkenalkan pada 1990, dan Kesatuan Soviet dibubarkan pada tahun berikutnya. Pilihan raya ini juga menyaksikan calon bertahan tidak ditentang, dengan Mikhail Gorbachev sebagai satu-satunya calon.

Walaupun perlembagaan mengharuskan Presiden dipilih secara langsung, diputuskan bahawa pilihan raya pertama harus diadakan secara tidak langsung kerana perlu untuk Presiden dipilih segera dan proses yang berlaku di negara ini tidak meninggalkan masa untuk pilihan raya diadakan.

Latar belakang
Pada 7 Februari 1990, kira-kira sebulan sebelum pilihan raya, para pemimpin Parti Komunis memilih untuk membentuk jawatan Presiden. Kongres Ketiga (luar biasa) Wakil Rakyat Kesatuan Soviet bermula pada 12 Mac 1990. Kongres ini memutuskan untuk mewujudkan jawatan Presiden KRSS.  Presiden akan dipilih untuk penggal lima tahun. Kongres akan memilih Presiden untuk kitaran pilihan raya ini, kemudian menyerahkan pilihan raya yang akan datang kepada umum mulai 1995 — yang tidak pernah terjadi kerana kejatuhan Kesatuan Soviet pada 1991.

Calon
Pada 14 Mac semasa plenum Jawatankuasa Pusat KPSS, Gorbachev, Menteri Dalam Negeri Vadim Bakatin dan bekas Perdana Menteri Nikolai Ryzhkov dicalonkan sebagai calon presiden; namun, Bakatin dan Ryzhkov menarik diri daripada pencalonan mereka.

Pencalonan

Menarik diri

Kempen Mikhail Gorbachev
Gorbachev bekerjasama dengan Kongres untuk memastikan bahawa beliau memperoleh majoriti dua pertiga; jika tidak, beliau harus berkempen menentang calon lain dalam pilihan raya. Salah satu taktik yang Gorbachev gunakan adalah berulang kali mengancam untuk mengundurkan diri jika majoriti dua pertiga tidak dicapai.

Keputusan
Pada masa pilihan raya, 2.245 dari 2.250 kerusi telah diisi; namun, 245 tidak menghadiri Kongres dan 122 lagi tidak memilih.

Selepas pilihan raya
Pada 15 Mac, sehari selepas pilihan raya, dalam mesyuarat Kongres Wakil Rakyat, Gorbachev menjawat jawatan Presiden. Pada 24 Mac, 10 hari selepas pilihan raya, Presiden Gorbachev melantik kabinetnya.

Reaksi
Cara pilihan raya ini diadakan menimbulkan reaksi bercampur-campur. Sergei Stankevich, seorang wakil dari Moscow, memutuskan bahwa beliau tidak akan memberikan undi walaupun menyokong Gorbachev, kerana beliau percaya bahawa Presiden harus menghadapi undi di seluruh negara. Yang lain pula kecewa dengan kurangnya penentangan terhadap Gorbachev untuk kedudukan yang dilihat boleh meningkatkan demokrasi di seluruh KRSS. Wakil dari Pulau Sakhalin, Ivan Zhdakayev menyatakan tidak puas hati atas hal ini: "Pilihan raya bermaksud undi yang popular, bukan undi macam ini." Wakil Kazakhstan Olzhas Suleimenov percaya bahawa pembaharuan di bawah Gorbachev tidak konsisten.

Rujukan

Pilihan raya 1990 di Kesatuan Soviet
Pilihan raya 1990 di Asia
Pilihan raya 1990 di Eropah
Pilihan raya satu parti
Pilihan raya satu calon